Komission asetus (EY) N:o 1102/95, annettu 16 päivänä toukokuuta 1995, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I, II ja III muuttamisesta (ETA:n kannalta merkityksellinen teksti)



Virallinen lehti nro L 110 , 17/05/1995 s. 0009 - 0012



KOMISSION ASETUS (EY) N:o 1102/95, annettu 16 päivänä toukokuuta 1995, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I, II ja III muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1), sellaisena kuin se on viimeksi muutettuna komission asetuksella (EY) N:o 3059/94 (2), ja erityisesti sen 6, 7 ja 8 artiklan, sekä katsoo, että asetuksen (ETY) N:o 2377/90 mukaisesti jäämien enimmäismäärät on määritettävä kaikille farmakologisesti vaikuttaville aineille, joita käytetään yhteisössä elintarvikkeita tuottavien eläinten hoitoon tarkoitetuissa eläinlääkkeissä, jäämien enimmäismäärät olisi vahvistettava vasta silloin, kuin eläinlääkekomitea on tutkinut kaikki eläinperäisten elintarvikkeiden kuluttajalle merkitykselliset kyseisen aineen jäämien turvallisuutta ja jäämien vaikutuksia elintarvikkeiden teolliseen jalostamiseen koskevat tiedot, määritettäessä eläinperäisissä elintarvikkeissa olevat eläinlääkkeiden jäämien enimmäismäärät on tarpeen määritellä ne eläinlajit, joissa jäämiä voi esiintyä, tasot, joita voi esiintyä hoidetusta eläimestä saadussa kussakin asianomaisessa lihakudoksessa (kohdekudos) ja jäämän luonne, joka on merkityksellinen jäämien valvonnalle (merkkijäämä), jäämien valvonnan osalta, sellaisena kuin siitä määrätään asianomaisessa yhteisön lainsäädännössä, jäämien enimmäismäärät olisi yleensä määritettävä maksan tai munuaisten tavoitekudoksille; kuitenkin maksa ja munuaiset poistetaan usein kansainvälisessä kaupassa liikkuvasta ruhosta ja sen vuoksi jäämien enimmäismäärät olisi aina myös määritettävä lihas- tai rasvakudoksille; muniviin lintuihin, imettäviin eläimiin tai hunajamehiläisiin käytettäväksi tarkoitettujen eläinlääkkeiden osalta jäämien enimmäismäärät on myös määritettävä munille, maidolle tai hunajalle, tilmikosiini olisi lisättävä asetuksen (ETY) N:o 2377/90 liitteeseen I, nykyiseen eläinlääkinnälliseen käytäntöön perustuen romifidiini, detomidiini, ihmisperäinen suonikalvon gonadotropiini, brotisolaami, kalsiumhypofosfiitti, kalsiumasetaatti, kalsiumpropionaatti, kalsiumbentsoaatti, kalsiummalaatti, kalsiumkloridi, kalsiumsulfaatti, kalsiumhydroksidi, kalsiumoksidi, kalsiumfosfaatti, kalsiumpolyfosfaatit, kalsiumsilikaatti, kalsiumglukonaatti, kalsiumkarbonaatti ja kalsiumstearaatti olisi lisättävä asetuksen (ETY) N:o 2377/90 liitteeseen II, ihimisperäinen suonikalvon gonadotropiini, kalsiumhypofosfiitti, kalsiumasetaatti, kalsiumpropionaatti, kalsiumbentsoaatti, kalsiummalaatti, kalsiumkloridi, klasiumsulfaatti, kalsiumhydroksidi, kalsiumoksidi, kalsiumfosfaatti, kalsiumpolyfosfaatit, kalsiumsilikaatti, kalsiumglukonaatti, kalsiumkarbonaatti ja kalsiumstearaatti olisi lisättävä asetuksen (ETY) N:o 2377/90 liitteeseen II; tätä liitteen II luokitusta on sovellettava ekstrapoloimalla tieteellisiä tietoja kaikkiin elintarvikkeita tuottaviin eläinlajeihin, tieteellisten tutkimusten loppuunsaattamiseksi, netobimiini olisi lisättävä asetuksen (ETY) N:o 2377/90 liitteeseen III, olisi sallittava tämän asetuksen voimaantuloa edeltävä kuudenkymmenen päivän ajanjakso, jotta jäsenvaltiot voivat tehdä mukautukset, jotka saattavat olla tarpeen sellaisten kyseisten eläinlääkkeiden markkinoille saattamista koskeviin lupiin, jotka on myönnetty neuvoston direktiivin 81/851/ETY (3), sellaisena kuin se on viimeksi muutettuna direktiivillä 93/40/ETY (4), mukaisesti, tämän asetuksen säännösten huomioon ottamiseksi, ja tässä asetuksessa säädetyt toimenpiteet ovat eläinlääkesektorin teknisten esteiden poistamisesta annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan täten asetuksen (ETY) N:o 2377/90 liitteet I, II ja III tämän asetuksen liitteen mukaisesti. 2 artikla Tämä asetus tulee voimaan kuudentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä toukokuuta 1995. Komission puolesta Martin BANGEMANN Komission jäsen (1) EYVL N:o L 224, 18.8.1990, s. 1 (2) EYVL N:o L 323, 16.12.1994, s. 15 (3) EYVL N:o L 317, 6.11.1981, s. 1 (4) EYVL N:o L 214, 24.8.1993, s. 31 LIITE A. Muutetaan liite I seuraavasti: 1. Anti-infektiiviset aineet 1.2.4. Makrolidit >TAULUKON PAIKKA> B. Lisätään liitteen II otsikko seuraavasti: 1. Epäorgaaniset kemikaalit >TAULUKON PAIKKA> 2. Orgaaniset yhdisteet >TAULUKON PAIKKA> C. Muutetaan liite III seuraavasti: 2. Antiparasiittiset aineet 2.1. Endoparasiitteihin vaikuttavat aineet 2.1.1. Bentsimidatsolit ja pro-bentsimidatsolit >TAULUKON PAIKKA>